钦定古今图书集成/明伦汇编/闺媛典/第312卷 > 皇清四十五 > 袁璨妻韩氏
## 钦定古今图书集成/明伦汇编/闺媛典/第312卷 > 皇清四十五 > 袁璨妻韩氏

按《苏州府志》：“韩氏，吴县人，盐城知县时行曾孙女。年二十二，适袁璨。甫二岁，翁殁，璨居丧，哀毁顿成瘵疾而没。韩年二十四，欲以身殉祖姑，杨姑陈泣慰曰：‘汝夫独子，今有遗腹，独不为宗祧计乎’？于是强起视含殓，越七月而举一子。璨家故贫，惟瘠田数亩。韩勤女红，殖生产，事祖姑十三年，事姑四十四年，存殁尽孝。” 先是璨亡，外侮沓至，韩善肆应，滨危复安，备尝辛苦，子得成立。复勖其孙为诸生。康熙二十四年，郡守旌表。